
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS 
Szám: /2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. május 5.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: Kérelem + térkép + tulajdoni lap
Értékbecslés (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. május 12-én tartandó munkaterv szerinti ülésére

12. napirendhez

Tárgy: Dr. Fábián Gábor Péter (Medicine-Solamen Kft.) ingatlanvásárlási kérelme 
Tisztelt Képviselő-testület!

Dr. Fábián Gábor Péter a Medicine-Solamen Kft. (székhelye: 2241 Sülysáp, Fő út 47.) ügyvezetője kérelemmel fordult az Önkormányzathoz, melyben a Sülysáp, 578 hrsz. alatti földrészletnek a cége részére történő eladását kérte.

Kérelme indokaként előadta, hogy a cége tulajdonában van a fenti területtel szomszédos, Sülysáp, Kossuth Lajos u. 27. szám alatti, 579 hrsz.-ú ingatlan melyen – mint az egy korábbi ülésünkön már felmerült – egy idősek otthonát kíván létrehozni. Ennek kialakítása során szeretné hasznosítani a kért földterületet is. A kérelem árat nem tartalmazott.

A szóban forgó 578 hrsz. alatti terület 831 m2, és a lakóingatlan Lf-1 övezeti besorolásától eltérően az Mk-2, azaz kertes mezőgazdasági övezetben található. Emiatt, illetve a telekalakítás szabályait figyelembe véve a két ingatlan jogilag nem, csak természetben egyesíthető.

Mk-2 jelű övezetbe a kertgazdasági ún. zárványterületek kerültek. Ebben az övezetben a hagyományosan kialakult kert- és mezőgazdasági hasznosítás folytatható, az övezetbe tartozó földrészletek nem építhetők be és a földrészletek a későbbiekben nem oszthatók meg.
Az ingatlanrészre készült értékbecslés szerint az ingatlan ára 1.040 Ft/m2-ben határozható meg, azaz összesen 864.240 Ft. Ennek alapján javaslom az ingatlan eladási árát 865.000 Ft-ban meghatározni.
Kérem a döntés szíves meghozatalát az ügyben.
…/2011. (V. 12.) ÖKT határozati javaslat

Sülysáp Nagyközség Önkormányzatának Képviselő-testülete

1./ úgy dönt, hogy az Önkormányzat tulajdonában álló, Sülysáp 578 hrsz. alatti, 931 m2 alapterületű földrészletet a Medicine-Solamen Kft. (székhelye: 2241 Sülysáp, Fő út 47.; képviseli: Dr. Fábián Gábor Péter) részére értékesíti,
2./ a terület eladási árát 865.000 Ft összegben állapítja meg;

3./ felkéri és felhatalmazza a polgármestert a szükséges intézkedések megtételére.

Határidő: azonnal
Felelős: polgármester

Sülysáp, 2011. május 5.


Horinka László s.k.


polgármester

Láttam! Sülysáp, 2011. május 5.

Tóth Krisztina jegyző s.k.
INGATLANFORGALMI ÉRTÉKELÉS

Ingatlan címe:

Sülysáp 578 hrsz. (belterület)

Művelési ága:

kivett beépítetlen terület 

Tulajdonos:


Sülysáp Nagyközség Önkormányzata

Értékelési forma:

napi piaci forgalmi érték

Értékelési mód:

összehasonlító adatokkal

Értéket befolyásoló tényezők:

· csak gyalogút kapcsolattal rendelkező belterületi kert

· részben mély fekvésű, Tápió-patak árterülete

· közművesítetlen, részben kerített

· Mk-2 jelű – kertes mezőgazdasági terület – övezeti besorolás

· lakóépület építésére alkalmatlan

Értékelés célja

Az ingatlanra telekvásárlási kérelem érkezett a szomszédos ingatlantulajdonostól.

Telek jellemezői

· Az értékelendő földterület természetben a Kossuth Lajos utca északkeleti oldalán beépült ingatlanok és a Tápió közé ékelődött patakparti területen fekszik. 

· Az ingatlan kiépített útról nem megközelíthető, közművekkel nem rendelkezik, kivett beépítetlen területként van nyilvántartva. 

· Kerítéssel az ingatlan rendelkezik. az 579 hrsz.-ú ingatlanhoz kerített gyepes területként funkcionál.

· Értékelhető műtárgy, építmény vagy értéket jelentősen módosító növényzet nincs a területen.

· A terület Sülysáp Nagyközség Önkormányzata ingatlanai között a forgalomképes törzsvagyon részét képzi, azaz a terület értékesíthető.

· Hasznosítása korlátozott, lakás célú beépítésre nem, elsősorban kert, udvar, parkoló kialakítására alkalmas. 

· A befogadó ingatlan beépíthetőségét övezetváltás miatt nem emeli.

Értékelés módszere, szempontjai

Tárgyi ingatlan értékének megállapításához összehasonlító telekadatok ritkák, csak kis számban és időben tág határok között léteznek. Tapasztalati adatok bizonyítják, hogy egy-egy telek kiegészítés fajlagos m2 ára függ attól is, hogy a beolvadó földterület rendelkezik-e utcafronttal, azaz a telek értékesebb, beépíthető részeként, vagy ilyen adottsággal nem rendelkezőről van szó. Utóbbiak – értelemszerűen – az alacsonyabb árkategóriába sorolhatók. Ugyancsak tapasztalati adatok alapján állapítható meg, hogy egy-egy csak kertkiegészítés céljára alkalmas földrészlet ára a beépíthető telek értékének legfeljebb a 25 %-át érik el.

Számítás alapjául szolgáló piaci összehasonlító adatok

	Elhelyezkedés
	Jelleg
	Alapterület
	Eladási ár
	Négyzetméterár

	Sülysáp, Sági utca
	építési telek
	1900 m2
	8.000.000 Ft
	4.211 Ft/m2

	Sülysáp belterület
	kertvég
	1180 m2
	1.000.000 Ft
	847 Ft/m2

	Sülysáp, Fő út
	építési telek
	2382 m2
	19.900.000 Ft
	8.354 Ft/m2

	Sülysáp belterület
	építési telek
	373 m2
	2.250.000 Ft
	6.032 Ft/m2

	Sülysáp belterület
	kertvég
	195 m2
	263.500 Ft
	1.351 Ft/m2

	Telek átlagár:
	4.159 Ft/m2


Korrekció

	Korrekciós tényező
	Érték
	Korrekció

	Kínálati ár bizonytalansága
	-15 %
	-624 Ft/m2

	Övezeti besorolás
	-60 %
	-2.495 Ft/m2

	Korrigált átlagár:
	1.040 Ft/m2


A Sülysáp 578 hrsz.-ú földrészlet ajánlott fajlagos telekára: 1.040 Ft/m2, ami a 831 m2-res alapterületre vetítve 864.240 Ft.
Sülysáp, 2011. május 5.


Lányi Györgyné 


ingatlan-értékbecslő

